ເພງດັງໃນອະດີດ ຄິດຮອດຄວາມຮັກ ທີ່ ໄພທູນ ຂັບຮ້ອງ ຄົງເຮັດໃຫ້ທ່ານຜູ້ຟັງ ຄິດເຖິງຄວາມເກົ່າຄວາມຫຼັງ
VOA ມີຄວາມຕັ້ງໃຈ ໃນການສືບຕໍ່ສົ່ງເສີມ ແລະເກັບກຳຜົນງານເພງລາວໃນອະດີດໄວ້ໃຫ້ລູກຫຼານລາວ ທີ່ເກີດໃໝ່ໃຫຍ່ລຸນ ໄດ້ຮັບຟັງກັນ.
ເພງທຳອິດນີ້ ຂໍຈັດໃຫ້ແຟນລາຍການຂະໜານແທ້ຍາລຸງ ບົວຫອມ ດຳຣົງ ທີ່ຍັງຂຽນຈົດໝາຍເຂົ້າມາເປັນປະຈຳເກືອບວ່າທຸກໆ2-3 ເດືອນ ເພາະວ່າ ກວ່າຈົດໝາຍຈະມາຮອດກະເສຍເວລາຫຼາຍສັບປະດາ ຍາລຸງຂຽນບອກມາວ່າ…ບໍ່ມີຫຍັງຫຼາຍ…ຮູ້ແຕ່ວ່າ ຖ້າບໍ່ໄດ້ຟັງ VOA ເໝືອນກັບວ່າຂາດບາງສິ່ງບາງຢ່າງໄປ…ປະມານວ່າ ກິນເຂົ້າບໍ່ແຊບພຸ້ນລະ…ຍາລຸງຍັງບອກມາອີກວ່າໃຫ້ເກັບກຳຜົນງານເພງເກົ່າໆ ອະມະຕະເພງລາວໄວ້…ນີ້ ອາດຈະເປັນເຫດຜົນນຶ່ງທີ່ຍາລຸງພະຍາຍາມຂຽນເຂົ້າມາຂໍຟັງເພື່ອຈະໄດ້ສືບສານຕຳນານເພງລາວໄວ້…ຖ້າໝັ່ນເປີດ ໝັ່ນຟັງເລື້ອຍໆ ເພງເກົ່າໆເປັນຕຳນານພວກນີ້ ກໍຈະບໍ່ໄດ້ສູນຫາຍໄປໃສ ມັນຈະຢູ່ຄຽງຄູ່ກັບພວກເຮົາໄປຈົນວັນທີ່ພາກຈາກກັນໄປນັ້ນລະ ວ່າບໍ່ຍາລຸງ? ເອົາໄປຟັງເພງ  ຂອງປະພັນອາຈານ ແລະນຳມາຂັບຮ້ອງໃໝ່ ໂດຍ ເພາະວັນນະສອນ ຄິດວ່າເພງນີ້ ຄົງຈະໃຫ້ຫຼາຍໆທ່ານ…ຄິດຮອດຄວາມຮັກຂຶ້ນມາກໍອາດເປັນໄດ້… ວັນນະສອນຂໍຖືໂອກາດນີ້ຂອບໃຈແລະຈັດເພງມອບໃຫ້ທ່ານຜູ້ຟັງທີ່ຂຽນຂໍ້ຄວາມຝາກ ໄວ້ໃນ website ຂອງ VOA ຢ່າງມາກມາຍກ່າຍກອງທັງໃຫ້ຂໍ້ຄິດ ຕິຊົມ ຊຶ່ງໂດຍສ່ວນຕົວວັນນະສອນແລ້ວ ແມ່ນວ່າຄວາມເຫັນພວກນີ້ເປັນຢາຊູກຳລັງ ແລະມີຄວາມໝາຍຫຼາຍສຳຫຼັບຜູ້ຈັດລາຍການທຳມະດາຄົນນຶ່ງເພາະວ່າ ການທີ່ຈະເຮັດໃຫ້ຄົນຕິດຕາມຮັບຟັງນັ້ນ ບໍ່ແມ່ນຂອງງ່າຍ ຍ່ອມຈະມີ ທັງສາຣະຄວາມຮູ້ແລະຄວາມບັນເທີງ ຄຽງຄູ່ກັນໄປ ຈຶ່ງຂໍຖືເປັນພະຄຸນຢ່າງລົ້ນເຫຼືອສຳຫຼັບທຸກຖ້ອຍຄຳ…ຂໍມອບເພງມ່ວນໆນີ້ໃຫ້ທ່ານ ທ່ານທີ່ໃຊ້ນາມແຝງວ່າ ແລະທ່ານ ຖ້າທ່ານໃດຢາກຈະຊາບວ່າ ທ່ານໃດຂຽນຂໍ້ຄວາມໄວ້ຢ່າງໃດນັ້ນ ກໍຮີບເຂົ້າໄປຄົ້ນຫາເບິ່ງໃນລາຍການສຽງເພງຈາກແດນໄກຂອງ VOA ໄດ້ທີ່ lao voanews com ເອົາມາຟັງເພງ ມ່ວນໆພ້ອມກັນເລີຍ ຊຶ່ງເພງນີ້ ມັກກັນທຸກຜູ້ທຸກຄົນນັ້ນລະ… ນອກຈາກທີ່ມີແຟນລາຍການວິທະຍຸ VOA ທີ່ເປັນຄົນລາວແລ້ວ ຍັງມີທ່ານຜູ້ຟັງບໍ່ໜ້ອຍທີ່ເປັນຄົນເຊື້ອສາຍລາວໃນທົ່ວໂລກ ຕິດຕາມຮັບຟັງລາຍການຂອງພວກເຮົາ ແລະໄດ້ຕິດຕໍ່ຂຽນຈົດໝາຍເຂົ້າມາເປັນພາສາໄທ ກໍມີມາກມາຍ ຂໍ້ຄວາມຂອງ ຂຽນມາວ່າ ເພງຊຶ້ງໆ ມ່ວນຫຼາຍໆແທ້ ເປັນເພງທີ່ອະມະຕະ ແລະຍືນຍົງຢູ່ໃນໃຈທ່ານຜູ້ຟັງ ຂອບໃຈ ທີ່ມີເພງມ່ວນໆ ຖ້າຍັງມີອີກ ຂໍໃຫ້ນຳມາຈັດໃຫ້ຟັງອີກແດ່ເດີ ກ່ອນປິດທ້າຍລາຍການນີ້ ຂໍມອບເພງຂອງສາວນ້ອຍທີ່ຫ່າງຫາຍຈາກວົງການໄປນົມນານ…ຫັວງວ່າທ່ານຜູ້ຟັງຄົງຈະຈົດຈຳສຽງຫວານໆຂອງ  ໃນບົດເພງ  ຂໍໃຫ້ ທຸກໆທ່ານນອນຫຼັບຝັນດີ ແລະພົບກັນໃຫມ່ໃນສັບປະດາຫນ້າ ການສະແດງສົດ Music Video